香港國際機場

香港國際機場，香港亦有人叫佢做新機場，係而家香港唯一民航機場，喺新界大嶼山以北嘅赤鱲角，佔地1,248公頃，有96笪停機坪，全日開足24個鐘。1998年7月6號開；評過全球最佳機場。

新機場係地區轉運機場，每年可處理旅客4,500萬人次同300萬公噸貨。第二條跑道喺1999年5月開。機場重增添新設施；發展最後階段，機場每年嘅客運量預計會達8,700萬人次，貨物吞吐量達900萬公噸。

用處 
新機場由香港機場管理局管理。有大約80間國際航空公司、每日750架定期客機同貨機，來往香港同全球大約140個目的地；約莫76%機係廣體噴射機。每個禮拜平均有約莫31架唔定期客運同貨運機來往香港。

新機場係國泰航空、香港航空、香港快運航空、大灣區航空嘅基地。1998年以後，變咗全球第三繁忙嘅客運機場，全球貨運排第一。

健力士世界紀錄 
香港國際機場係俾健力士世界紀錄認證為「全球最昂貴機場」，總共使咗20億美金。

參考 
 《香港航空百年》，宋軒麟，三聯書店，ISBN 962-04-2188-4
 《航空知識精讀》，共和媒體，ISBN 962-86997-9-2
 《赤鱲角香港國際機場》，香港民航處網站
 《民航處年報 1998/1999》，香港民航處
 《香港國際機場》，香港機場管理局香港國際機場網站
 《香港便覽 — 民航》，香港政府新聞處
 機場大亂損旅遊天堂美譽 星島日報，2006年8月5日 
 焗困機場旅客十萬火急 東方日報，2006年8月5日
 機場系統故障 47航班延誤 明報，2006年10月11日
 港機場膺最佳四連冠 星島日報，2006年10月13日
 北跑道投入日常運作 香港機場管理局 - 香港國際機場網站
 香港國際機場獎項及榮譽 香港機場管理局 - 香港國際機場網站

香港國際機場
 航班資料
 交通
 獎
 香港機場核心計劃
香港民航處

香港機場
赤鱲角
世界紀錄
人工島